**ELŐTERJESZTÉS**

**Velem községi Önkormányzat Képviselő-testülete**

**2018. február 13-i ülésének**

**5. napirendi pontjához**

Tisztelt Képviselő-testület!

2017. december 13-án a Vas Megyei Kormányhivatal Hatósági Főosztály Törvényességi Felügyeleti Főosztályától törvényességi felhívásban tett azon ténymegállapítással, hogy a Képviselő-testület ténylegesen nem tett eleget a törvényileg meghatározott jogalkotási kötelezettségének, és településképi rendelet hiányában elmulasztotta a törvényileg előírt határidőre megalkotni a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletét.

A felhívással kapcsolatosan tájékoztattam a Kormányhivatalt, hogy a településkép védelméről szóló önkormányzati rendeletünk megalkotása folyamatban van, de a rendeletet csak a véleményezést követően fogadhatja el a képviselő-testület.

A településkép védelméről szóló 2016. évi LXXIV. törvény (a továbbiakban: Tvtv.) és a településkép védelméről szóló 2016. évi LXXIV. törvény módosításáról szóló 2016. évi CLXXIV. törvény (a továbbiakban: Módtv.) módosításáról szóló 2017. évi CV. törvényben foglaltak alapján kapott az Önkormányzat felhatalmazást az ÖR megalkotására.

A Tvtv-t és a Módtv-t módosító jogszabály a 2017. szeptember 25. napján, hétfőn került kihirdetésre, és 2017. szeptember 29. napján pénteken lépett hatályba.

Ezen módosító jogszabály 3. §-a egészítette ki a Tvtv. 12. §-át azon (5) bekezdéssel mely felhatalmazza az önkormányzatokat településképi rendelet hiányában, a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletnek a megalkotására.

Ugyanezen törvény 6. §-a egészítette ki a Tvtv. 16.§ (2) bekezdését jogalkotási kötelezettségünkre vonatkozó a. ponttal, mely szerint a helyi önkormányzat képviselő-testületének településképi rendelet hiányában legkésőbb **2017. október 1. napjáig,** azaz vasárnapig, e törvénynek a [Módtv.](https://uj.jogtar.hu/) által megállapított szabályaival és a végrehajtására kiadott kormányrendelettel összhangban kell megalkotni a 12. § (5) bekezdés szerinti, a reklámok, reklámhordozók és cégérek elhelyezésének, alkalmazásának követelményeiről, feltételeiről és tilalmáról és a településképi bejelentési eljárásról szóló önkormányzati rendeletét.

A rendelet megalkotására vonatkozó törvényi kötelezettségét a településkép védelméről szóló új önkormányzati rendelet megalkotásával Velem községi Önkormányzat teljesíti.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot jóváhagyni szíveskedjen.

**Velem, 2018. február 8.**



**Szél Józsefné s. k.**

polgármester

**HATÁROZATI JAVASLAT**

Velem községi Önkormányzat Képviselő-testülete a Vas Megyei KormányhivatalVA/HF04/1-246/2017. iktatószámú törvényességi felhívását megismerte és megvizsgálta, azzal egyetért és a törvényi kötelezettségének eleget tesz.

**Felelős:** Szél Józsefné polgármester.

**Határidő:** azonnal